text: [{"text_idx": "#000004", "text": "Tidak dapat dinafikan setiap hari kita memang banyak menggunakan telefon pintar dalam tempoh yang agak lama."}, {"text_idx": "#000005", "text": "Apatah lagi jika anda merupakan seorang \u2018kaki\u2019 laman media sosial yang sangat aktif. Ketika skrol memang tidak terasa sangat. Namun lama-kelamaan tangan dan jari pasti akan berasa lenguh."}, {"text_idx": "#000006", "text": "Jadi kali ini MASKULIN ingin membantu anda dengan berkongsi beberapa cara melakukan senaman jari dan tangan bagi mengurangkan rasa lenguh dan sakit tersebut."}, {"text_idx": "#000007", "text": "Pertama sekali genggam tangan anda dengan memasukkan ibu jari ke dalam.Tahan selama 30 hingga 60 saat kemudia buka tangan perlahan-lahan seluas yang mungkin. Ulang beberapa kali."}, {"text_idx": "#000008", "text": "Letakkan tapak tangan anda di atas permukaan rata. Perlahan-lahan rapatkan tapak tangan menjadi serata yang mungkin. Tahan selama 30 saat dan ulang selama dua atau tiga kali."}, {"text_idx": "#000009", "text": "Ini senaman untuk berikan kelegaan pergerakan jari. Buka tapak tangan dan bengkokkan jari ke dalam seperti melakukan cakar. Tahan selama 30 saat kemudian lepas. Ulang sebanyak dua atau tiga kali."}, {"text_idx": "#000010", "text": "Dapatkan stress ball atau anda boleh guna sebarang objek lembut contohnya plush toy. Ini senaman unutk menguatkan otot jari dan ibu jari. Tekan dengan perlahan-lahan di antara celah jari dan tahan selama 30 ke 60 saat."}, {"text_idx": "#000011", "text": "Sekali lagi rapatkan tapak tangan di atas permukaan. Kemudian perlahan-lahan angkat satu demi satu jari ke atas. Ulang sebanyak 10 kali untuk setiap tangan."}, {"text_idx": "#000012", "text": "Senaman tangan dan jari ini pula memerlukan anda seutas getah pengikat. Letakkan tangan di atas meja kemudian letak gelung getah meliliti tangan. Perlahan-lahan buka ibu jari ke luar. Lakukan sebanyak beberapa kali."}]